Diari Oficial de la Generalitat Valenciana


Sumari del DOGV 4956, del 01-03-2005 (2005/1181)

Notificació a David Boegheim i altre. Expedient número D-501/2002.
------------------------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1181


Organisme emissor
:   Conselleria de Territori i Habitatge

Tipus de document
:   Anunci

Notificació a David Boegheim i altre. Expedient número D-501/2002. [2005/Q1181]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a David Boegheim i Yeanine M.ª Therese Boegheim Van Der Pool, carrer de Sant Rafael, 25 (03808 Tàrbena), la resolució del recurs d'alçada amb el número de referència D-501/2002.
  
Resultant
  
Després d'examinar el recurs d'alçada formulat per David Boegheim i Yeanine M.ª Therese Boegheim Van Der Pool, contra la resolució del director general de Recurs Forestals i d'acord amb els següents,
  
Antecedents de fet
  
1. Mitjançant escrit de data d'entrada 22 de setembre de 2003, David Boegheim i Yeanine M.ª Therese Boegheim Van Der Pool interposen recurs d'alçada contra la Resolució del director general de Recursos Forestals, la Conselleria de Medi Ambient, de data 26 de maig de 2003, i notificada el 22 d'agost de 2003, per la qual se'ls sancionava amb multa de 601,02 euros i reparar el dany causat en el termini de sis mesos, mitjançant la restauració del medi natural a l'estat previ de produir-se l'agressió, per la rompuda de terreny forestal poblat principalment de ginebre, romer, margalló, etcètera, en el qual s'han iniciat treballs per a la construcció d'una casa i es construeix una bassa de ciment, sense autorització de l'administració forestal i mediambiental, ja que la declaració d'impacte ambiental tramitada per l'anterior propietari no comprén els treballs efectuats perquè tan sols preveia la construcció d'un camí i transformació del terreny per a implantar cultiu d'oliveres de secà, a més el camí realitzat és de dos metres més ample del que es preveia en el condicionat de la ressenyada declaració d'impacte; tot això realitzat en el polígon 1, parcel·la 488 del Cadastre de Tàrbena (Alacant), terme municipal de Tàrbena (Alacant).
  
2. El recurrent al·lega en el recurs la seua disconformitat amb la resolució dictada, i en definitiva tot el que estima convenient al seu dret, i sol·licita l'anul·lació de la sanció imposada per considerar que s'inicia l'expedient per fets diferents dels denunciats, que no és cert que s'haja romput terreny forestal fora de l'autoritzat en la declaració d'impacte, afig que els moviments de terres no tenen la finalitat de construir una casa; respecte a la bassa, que només es va recobrir amb ciment un dels forats trobats amb els moviments de terres i amb la finalitat d'emmagatzemar l'aigua que flueix per un dels laterals del camí, finalment respecte del camí no s'ha eixamplat més enllà dels dos metres autoritzats.
  
3. El Servei Territorial d'Alacant de la Conselleria de Medi Ambient proposa la desestimació del recurs interposat per David Boegheim i Yeanine M.ª Therese Boegheim Van Der Pool basant-se, que s'estima com provada la infracció denunciada pel fet que el denunciat no ha desvirtuat els fets objecte de l'expedient, molt al contrari reconeix haver efectuat moviments de terres, que erròniament considera autoritzats per la declaració d'impacte. Pel que fa al camí, en la declaració d'impacte es va autoritzar aquest amb una amplària de dos metres, entre altres condicions, i és que, segons informa l'agent mediambiental denunciant, el camí té una amplària de quatre metres i, a més, ha sigut asfaltat en trams, tampoc es va comptar amb els agents mediambientals per a la realització de la traça del camí com també estaven obligats; finalment, al contrari del que addueix l'interessat, no s'ha iniciat l'expedient per fets diferents dels denunciats ja que s'ha considerat autor d'una infracció de l'article 72.a pel que s'ha variat l'ús dels terrenys forestals, i a més de l'article 72.g, per això en eixamplar el camí sense tindre cobertura en la DIA no s'han observat les mesures cautelars.
  
Als presents fets s'apliquen els següents,
  
Fonaments de dret
  
1. L'article 72.a de la Llei 3/1993, de 9 de desembre, Forestal de la Comunitat Valenciana, estableix com a infracció administrativa les variacions no autoritzades de l'ús de terrenys forestals inclosa la rompuda d'aquests, i l'article 72.g l'incompliment de les mesures cautelars establides en l'esmentada llei amb caràcter obligatori per a la preservació de les masses forestals, respecte de les mesures cautelars s'han incomplit les previstes en l'article 63.d del mateix cos legal relatiu a la necessitat de sotmetre a procediment d'estimació d'impacte ambiental les pistes forestals i camins i la seua ampliació siga quina siga la seua extensió, quan no haja de sotmetre's a avaluació, i es qualifica per l'article 73.3.d i li correspon una sanció amb multa compresa entre 601,02 i 18.030,36 euros, la quantia de la qual es gradua tenint en compte la repercussió de la infracció, l'entitat econòmica dels fets constitutius d'aquesta, la reincidència o la reiteració, el grau d'intencionalitat de la persona responsable, com també la irreversibilitat del dany o deteriorament produït en el bé protegit i el benefici obtingut per la seua comissió, pot superar-se la quantia màxima prevista per a cada infracció fins a aconseguir aquest benefici.
  
2. El recurrent en les al·legacions efectuades no desvirtua els fets constitutius de la infracció sancionada, no s'aporta cap documentació que fonamente l'estimació del recurs interposat des del punt de vista del dret.
  
D'acord amb l'article 137.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en relació amb l'article 17.5 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, «els fets constatats per funcionaris a qui se'ls reconeix la condició d'autoritat, i que es formalitzen en document públic observant els requisits legals pertinents, tindran valor probatori, sense perjudici de les proves que en defensa dels respectius drets o interessos puguen assenyalar o aportar els administrats».
  
Respecte de la ratificació del contingut de la denúncia la jurisprudència ha assenyalat que «la presumpció de la veracitat de l'acta destrueix la presumpció d'innocència una vegada ratificada complidament per l'agent denunciant que va presenciar el fet davant l'autoritat que exerceix la potestat sancionadora» (STS 13 de desembre de 1988).
  
3. Mitjançant Decret 7/2003, de 21 de juny, del president de la Generalitat, pel qual s'assignen competències a les conselleries s'atribueixen a la Conselleria de Territori i Habitatge les competències en matèria de medi ambient.
  
4. De conformitat amb l'article 74.3.c de la Llei 5/1983, de 30 de desembre, de Govern Valencià, modificada per Llei 1/2002, de 26 de febrer, de la Generalitat Valenciana, en relació amb l'article 8.2 del Decret 119/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Territori i Habitatge, competeix a la Secretaria Autonòmica de Territori i Medi Ambient resoldre els recursos que s'interposen contra les resolucions dels centres directius que estiguen davall la seua dependència i els actes de la qual no esgoten la via administrativa.
  
Per raó d'això, vistes la Llei de la Generalitat Valenciana 3/1993, de 9 de desembre, Forestal de la Comunitat Valenciana, el Decret 98/1995, de 16 de maig, pel qual s'aprova el Reglament de la Llei Forestal esmentada, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, i la resta de normes de genèrica i específica aplicació, fent ús de les atribucions que tinc conferides, resolc:
  
Desestimar el recurs interposat per David Boegheim i Yeanine M.ª Therese Boegheim Van Der Pool contra la Resolució del director general de Recursos Forestals de la Conselleria de Medi Ambient, de data 26 de maig de 2003, aquesta es manté en tots els seus termes.
  
Contra la present resolució que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la notificació, davant del Jutjat Contenciós Administratiu de València o del domicili del recurrent. Tot això de conformitat amb el que preveuen els articles 8 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.